ธปท.เตรียมออกพันธบัตรเดือนต.ค.2.95แสนล้าน
ธปท.เตรียมออกพันธบัตรประจำเดือนต.ค.ปีนี้ 2.95 แสนล้านบาท ล็อตแรกเปิดประมูล 6 ต.ค.นี้
28 ก.ย. 2558

ธปท.เตรียมออกพันธบัตรประจำเดือนต.ค.ปีนี้ 2.95 แสนล้านบาท ล็อตแรกเปิดประมูล 6 ต.ค.นี้
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการออกพันธบัตรธนาคารแห่งประเทศไทย ประจำเดือน ต.ค. 2558 รวม 2.95 แสนล้านบาท ตามรายละเอียด ดังนี้ 1.พันธบัตรรุ่น 40/91/58 วงเงิน 3.5 หมื่นล้านบาท ประเภทอายุคงเหลือ 91 วัน เปิดประมูลวันที่ 6 ต.ค.นี้ 2.พันธบัตรรุ่น 40/182/58 วงเงิน 2 หมื่นล้านบาท ประเภทอายุคงเหลือ 182 วัน เปิดประมูลวันที่ 6 ต.ค.นี้เช่นกัน 3.พันธบัตรรุ่น 2/2ปี/2558 วงเงิน 3 หมื่นล้านบาท อัตราดอกเบี้ยหน้าตั๋ว 1.51% อายุคงเหลือ 1.87 ปี เปิดประมูลวันที่ 8 ต.ค.
4.พันธบัตรรุ่น 41/91/58 วงเงิน 3.5 หมื่นล้านบาท ประเภทอายุคงเหลือ 91 วัน เปิดประมูลวันที่ 13 ต.ค. 5.พันธบัตรรุ่น 41/180/58 วงเงิน 2 หมื่นล้านบาท ประเภทอายุคงเหลือ 180 วัน เปิดประมูลวันที่ 13 ต.ค. 6.พันธบัตรรุ่น 1/FRB3ปี/2558 อัตราดอกเบี้ยหน้าตั๋วใช้ดอกเบี้ยไบบอร์ 3 เดือนลบ0.1% (เท่ากับ 1.5275 สำหรับงวดเริ่มต้น 17 ส.ค.58) วงเงิน 1 หมื่นล้านบาท อายุคงเหลือ 2.33 ปี เปิดประมูลวันที่ 16 ต.ค.
7.พันธบัตรรุ่น 42/91/58 วงเงิน 3.5 หมื่นล้านบาท อายุคงเหลือ 91 วัน เปิดประมูล 20 ต.ค. 8.พันธบัตรรุ่น 42/182/58 วงเงิน 2 หมื่นล้านบาท อายุคงเหลือ 182 วัน เปิดประมูลวันที่ 20 ต.ค.นี้เช่นกัน8.พันธบัตรรุ่น 43/91/58 วงเงิน 3.5 หมื่นล้านบาท อายุคงเหลือ 91 วัน เปิดประมูล 27 ต.ค. 9.พันธบัตรรุ่น 43/182/58 วงเงิน 2 หมื่นล้านบาท อายุคงเหลือ 182 วัน เปิดประมูลวันที่27 ต.ค. และ 10.พันธบัตรรุ่น 4/364/58 วงเงิน 3.5 หมื่นล้านบาท อายุคงเหลือ 364 วัน เปิดประมูลวันที่ 27 ต.ค.นี้
ทั้งนี้ การดำเนินการออกพันธบัตรของธปท.ดังกล่าวเป็นการดำเนินการดูแลสภาพคล่องให้อยู่ในระดับที่เหมาะสมกับระดับอัตราดอกเบี้ยนโยบายในปัจจุบันที่ 1.5% ซึ่งเป็นการทำหน้าที่ตามปกติของธนาคารกลาง